**BAP PO02/F40**

**CONTRACT DE PRESTĂRI SERVICII**

***Realizare studiu de fezabilitate pentru proiectul Sistem ITS suport pentru sistemul integrat de management al locurilor de parcare – componenta de colectare a datelor și afișarea informațiilor***

**Preambul**

Încheiat în baza cumpărării directe inițiată prin referatul de necesitate nr. **\_\_\_\_\_\_\_\_\_\_\_\_\_**, oferta **\_\_\_\_\_\_\_\_\_\_\_\_\_\_\_** și cumpărării directe din Catalogul electronic din SEAP conform document **\_\_\_\_\_\_\_\_\_\_\_** din data de **\_\_\_\_\_\_\_\_\_\_\_**.

**1. Părțile contractate**

În temeiul Legii nr.98/2016 privind achizițiile publice și H.G. nr. 395/2016 pentru aprobarea normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr.98/2016 privind achizițiile publice, s-a încheiat prezentul contract de prestări servicii,

**între**

**Municipiul Slatina**, cu sediul în Slatina, strada **Mihail Kogălniceanu nr.1**, telefon **0249/439377**, fax **0249/439336**, codul fiscal **4394811**, cont **RO09TREZ24A510103200130X** deschis la **Trezoreria municipiului Slatina**, reprezentată prin **Primar Constantin Stelian Emil MOȚ** și **Alin CALOTĂ SĂLCIANU** **Director General al Direcției Generale Economice** în calitate de **achizitor**,

și

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** cu sediul în **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** înregistrată la Registrul Comerțului, cu **nr. \_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_,** cont **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** deschis la **Trezoreria \_\_\_\_\_\_\_\_\_\_\_\_\_,** telefon **\_\_\_\_\_\_\_\_\_\_\_\_\_\_\_\_, e-mail: \_\_\_\_\_\_\_\_\_\_\_\_\_\_\_\_\_\_,** reprezentată prin **\_\_\_\_\_\_\_\_\_\_\_\_\_\_\_\_\_,** având funcția de **administrator**, în calitate de **contractant**.

**2. Definiţii**

2.1 - În prezentul contract următorii termeni vor fi interpretaţi astfel:

a) ***Contract*** - prezentul contract şi toate anexele sale;

b) ***achizitor şi contractant*** - părţile contractante, aşa cum sunt acestea numite în prezentul contract;

c) ***preţul contractului* -** preţul plătibil contractantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) ***servicii*** *-* activităţi a căror prestare face obiect al contractului;

e) ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

f) ***zi*** - zi calendaristică; ***an*** - 365 de zile.

**3. Interpretare**

3.1. În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2. Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**4. Obiectul și prețul contractului**

4.1. Obiectul contractului îl constituie ***prestarea serviciilor de realizare a studiului de fezabilitate pentru proiectul Sistem ITS suport pentru sistemul integrat de management al locurilor de parcare – componenta de colectare a datelor și afișarea informațiilor***, în perioada/perioadele convenite și în conformitate cu obligațiile asumate prin prezentul contract.

4.2. Achizitorul se obligă să plătească contractantului prețul convenit pentru îndeplinirea contractului ***Realizare studiu de fezabilitate pentru proiectul Sistem ITS suport pentru sistemul integrat de management al locurilor de parcare – componenta de colectare a datelor și afișarea informațiilor.***

4.3. Prețul convenit pentru îndeplinirea contractului, plătibil contractantului de către achizitor este de **\_\_\_\_\_\_\_\_\_\_\_\_ lei fără TVA**, la care se adăugăvaloarea cotei de TVA prevăzută de legislația în vigoare la data facturării.

**5. Durata contractului**

5.1. Contractantul se obligă să presteze serviciile de ***realizare a studiului de fezabilitate pentru proiectul Sistem ITS suport pentru sistemul integrat de management al locurilor de parcare – componenta de colectare a datelor și afișarea informațiilor*** în termenul prevăzut în caietul de sarcini, după semnarea contractului și constituirea garnației de bună execuție, respectiv în \_\_\_\_ luni de la emiterea și primirea ordinului de începere.

**6. Documentele contractului**

6.1. Documentele contractului sunt:

1. *caietul de sarcini;*
2. *propunerea tehnică*
3. *propunerea financiară* *– achiziția directă inițiată din catalogul electronic;*
4. *dovada constituirii garanției de bună execuție.*

**7. Drepturi de proprietate intelectuală**

7.1**.** Contractantul are obligația de a despăgubi achizitorul împotriva oricăror:

1. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.).
2. daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către achizitor.

7.2. **Contractantul se obligă să cedeze exclusiv achizitorului dreptul de autor pentru documentațiile elaborate, achizitorul urmând a avea dreptul de a utiliza documentațiile pentru următoarele faze ale proiectului fără acordul scris al contractantului**.

***8. Executarea contractului***

8.1. Serviciile prestate în baza contractului ***Realizare studiu de fezabilitate pentru proiectul Sistem ITS suport pentru sistemul integrat de management al locurilor de parcare – componenta de colectare a datelor și afișarea informațiilor*** vor respecta standardele în vigoare privind prestarea serviciilor menționate.

***9. Modalități de plată***

9.1. (1) Plata prestării serviciilor se face în lei, în baza facturilor emise de contractant și acceptate la plată de achizitor, după acceptatea documentelor justificative. Facturile vor fi transmise prin sistem național privind factura electronică RO – e-Factura conform prevederilor Legii nr. 139/2022 cu modificările și completările ulterioare.

*Notă:*

*(1) În cazul unei asocieri se va menționa emitentul facturilor, respectiv liderul de asociație sau asociatul/asociații după caz, în vederea efectuării plătii către liderul de asociație sau asociat/asociați în parte*.

*(2)* *În cazul în care un subcontractant își exprimă opțiunea de a fi plătit direct, operează transferul de drept al obligației de plată către subcontractant/subcontractanți pentru partea/părțile din contract aferentă/aferente acestuia/acestora în momentul în care a fost confirmată îndeplinirea obligațiilor asumate prin contractul de subcontractare. Confirmarea îndeplinirii obligațiilor asumate se va face prin documente agreate de toate cele trei părți, respectiv achizitor, executant și subcontractant sau de achizitor și subcontractant atunci când în mod nejustificat executantul blochează confirmarea executării serviciilor sau lucrărilor asumate de subcontractant.*

9.2. În termen de 10 zile de la data depunerii facturilor și documentelor justificative care le însoțesc, achizitorul va transmite contractantului, motivul refuzului la plată a facturilor, daca este cazul.

9.3. În termen de 10 zile de la primirea unui eventual refuz, contractantul este obligat să refacă documentele justificative care însoțesc factura, situație în care termenul de verificare al obligațiilor curge pentru achizitor de la data transmiterii documentelor rectificate.

9.4. Plata facturilor emise în baza contractului se va face, după verificarea și confirmarea datelor înscrise în factură și în documentele însoțitoare, în **termen de maxim 30 de zile** de la data încasării în conturile beneficiarului a sumelor virate de către MDLPA aferente cheltuielilor cuprinse în cererea de transfer, termen ce reprezintă scadența la plată.

9.5. Plata se face prin virament cu ordin de plată.

9.6. Achizitorul nu se angajează sub nicio forma la plăți în avans.

***10. Obligaţiile principale ale contractantului***

10.1. Contractantul se obligă să presteze serviciile care fac obiectul prezentului contract în perioada/perioadele convenite, la standardele și/sau performanțele prezentate în caietul de sacini şi în conformitate cu obligaţiile asumate.

10.2. Documentațiile elaborate, aferente contractului, se vor actualiza în cazul în care apar modificări legislative care ar putea afecta conținutul documentelor elaborate, fără alte costuri suplimentare.

10.3. Contractantul are obligația, la prestarea serviciilor de:

* elaborare studiu de fezabilitate pentru proiectul **Sistem ITS suport pentru sistemul integrat de management al locurilor de parcare – componenta de colectare a datelor și afișarea informațiilor**
* elaborarea documentației necesare pentru obținerea certificatului de urbanism;
* elaborare a documentațiilor necesare solicitate prin Certificatul de urbanism, în conformitate cu prevederile legale în vigoare și realizarea tuturor demersurilor pentru obținerea respectivelor avize, acorduri și autorizații;
* elaborarea indicatorilor tehnico-economici;
* elaborarea devizului general al obiectivului de investiții.

10.4. (1) Contractantul, în executarea contractului, este responsabil pentru îndeplinirea următoarelor atribuții:

1. Realizarea activităților în cadrul contractului în conformitate cu cerințele legislație aplicabile specificului obiectivului de investiție pentru care se solicită realizarea documentațiilor tehnico-ecomomice, a reglementărilor tehnice în vigoare aplicabile specificului obiectivului de investiție și a prevederilor prezentului caiet de sarcini;
2. Realizarea tuturor planurilor de lucru pentru derularea activităților în cadrul contractului în conformitate cu cerințele din caietul de sarcini;
3. Punerea la dispoziția autorității contractante în timp util a tuturor documentelor, incluzând, dar fără a se limita la: documentații tehnico-economice, graficului de prestare a serviciilor actualizat, etc.;
4. actualizarea calculelor, desenelor și specificațiilor pentru a reflecta toate revizuirile, inclusiv toate cerințele și informațiile furnizate de terțe părți (autoritățile, subcontractori etc.);
5. transmiterea către autoritatea contractantă spre revizuire și aprobare a documentelor solicitate. De asemenea, orice modificare a acestora trebuie aprobată de către autoritatea contractantă;
6. elaborarea documentațiilor tehnico-economice astfel încât să țină seama de cerințele de accesibilitate ale persoanelor cu dizabilități sau de conceptul de proiectare pentru toate categoriile de utilizatori;
7. prezentarea documentațiilor tehnice și a rapoartelor în formatul/formatele care să respecte cerințele stabilite prin reglementările tehnice și cele stabilite de autoritatea contractantă;
8. colaborarea cu personalul autorității contractante alocat pentru serviciile desfășurate conform contractului (monitorizarea progresului activităților în cadrul contractului, coordonarea activităților în cadrul contractului, feedback, etc.);
9. efectuarea serviciilor numai cu personal atestat, potrivit legii;
10. asistarea autorității contractante și punerea la dispoziția autorității contractante a documentelor suport necesare în relația cu instituțiile abilitate în materie de control și asigurare a calității în construcții;
11. punerea la dispoziția autorității contractante a tuturor informațiilor solicitate pentru a sprijini procesul de evaluare a performanței contractorului în legătură cu realizarea activităților din contract;
12. indexarea tuturor documentelor transmise autorității contractante atât pe perioada derulării activităților cât și înainte de finalizarea serviciilor,
13. relaționarea, în scris, cu toți factorii interesați (autoritate contractantă, beneficiar - dacă este diferit de autoritatea contractantă - autorități, experți, etc.) implicați în realizarea, avizarea sau autorizare prestațiilor contractate aferente obiectivului, în vederea optimei efectuări a acestora;
14. asigurarea că nu va utiliza, în executarea contractului, în niciun fel și în nicio măsură, personalul angajat al beneficiarului, mai puțin în cazurile și în măsura în care părțile convin altfel printr-o modalitate prevăzută în contract;

(2) Contractantul este pe deplin responsabil pentru:

* asigurarea planificării resurselor în raport cu graficul estimat pentru derularea contractului și prezentat în cadrul acestui document;
* îndeplinirea obligațiilor sale, cu respectarea celor mai bune practici din domeniu, a prevederilor legale și contractuale relevante precum și cu deplina înțelegere a complexității legate de derularea cu succes a contractului, astfel încât să se asigure îndeplinirea obiectivelor stabilite, inclusiv prin furnizarea – prin intermediul Planului de management al calității – a asigurării că activitățile și rezultatele sunt realizate la parametrii calitativi solicitați;
* asigurarea valabilității tuturor autorizațiilor și certificatelor (atât pentru organizația sa, cât și pentru personalul/echipamentul propus pentru realizarea serviciilor), care sunt necesare (conform legislației în vigoare) pentru prestarea serviciilor;
* asigurarea unui anumit grad de flexibilitate în prestarea serviciilor în funcție de necesitățile obiective ale autorității contractante la orice moment în derularea contractului (acest grad de flexibilitate trebuie definit în caietul de sarcini și în nici un caz nu trebuie definit astfel încât să poată fi asociat unei modificări la contract;
* prestarea serviciilor în conformitate cu cerințele caietului de sarcini;
* prezentarea rezultatelor în formatul/formatele care să respecte cerințele autorității contractante;
* colaborarea cu personalul autorității contractante alocat pentru serviciile desfășurate conform contractului (monitorizarea progresului activităților în cadrul contractului, coordonarea activităților în cadrul contractului, feedback).

10.5. (1) Contractantul are obligația de a livra în 4 exemplare tipărite (piese scrise și desenate) și în format digital, planșele fiind prezentate inclusiv în fomat DWG următoarele documente:

* studiu de fezabilitate al proiectului
* indicatorii tehnico economici
* devizul general al obiectivului de investiții

(2) Contractantul are obligația de a livra documentațiile necesare obținerii avizelor necesare obținerii autorizației de construire în atâtea exemplare câte avize sunt necesar a fi obținute (câte două exemplare în format tipărit și în format digital pentru fiecare aviz în parte).

(3) Contractantul are obligația de a actualiza ori de câte ori este necesar studiul de fezabilitate, indicatorii tehnico economici, devizul general al obiectivului.

10.6. (1) Contractantul se obligă să supravegheze prestarea serviciilor, să asigure resursele umane, materialele, instalațiile, echipamentele și orice alte asemenea, fie de natură provizorie, fie definitivă, cerute de și pentru contract, în măsura în care necesitatea asigurării acestora este prevăzută în prezentul contract sau se poate deduce în mod rezonabil din contract. Totodată, este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.

(2) Contractantul este pe deplin responsabil pentru prestarea serviciilor în termenul de prestare al serviciilor și predare a documentelor precizate în caietul de sarcini și prezentul contract. Dacă pe parcursul îndeplinirii contractului intervin circumstanțe, care nu se datorează contractantului, care îl pun pe acesta în imposibilitatea de a respecta termenele de prestare a serviciilor, acesta are obligația de a notifica acest lucru, în timp util, achizitorului.

10.7. Contractantul se obligă să respecte reglementările referitoare la condițiile de muncă și protecția muncii și după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii copiilor.

10.8. Contractantul va prezenta documentele conform celor specificate în caietul de sarcini.

10.9. Contractantul va respecta și se va supune tuturor legilor și reglementărilor în vigoare în Romania și se va asigura că si personalul său, salariat sau contractat de acesta, conducerea sa, subordonații acestuia și salariații din teritoriu vor respecta și se vor supune de asemenea acelorași legi și reglementări.

10.10. Contractantul va despăgubi achizitorul în cazul oricăror pretenții și acțiuni în justiție rezultate din orice încălcări ale prevederilor în vigoare de către contractant, personalul său, salariat sau contractat de acesta, inclusiv conducerea sa, subordonații acestuia, precum și salariații din teritoriu.

10.11. Dacă contractantul este o asociere alcătuită din două sau mai multe persoane juridice sau fizice, toate aceste persoane vor răspunde solidar de îndeplinirea obligațiilor din prezentul contract. Persoana desemnată de asociere să acționeze în numele sau în cadrul contractului va avea autoritatea de a reprezenta și angaja contractual asocierea. Orice modificare a componenței asocierii, fără acordul prealabil scris al achizitorului va fi considerată o încălcare a prezentului contract.

10.12. Contractantul este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.

10.13. Contractantul se obligă să remedieze, pe cheltuiala proprie, la cererea achizitorului și în termenul indicat de acesta, orice deficiență în prestarea serviciilor cauzată de neîndeplinirea obligațiilor sale contractuale.

10.14. Contractantul este obligat să respecte instrucțiunile transmise de către achizitor, ca și cum acestea ar fi parte a contractului însuși, clauzele prezentului contract fiind aplicabile în integralitate.

10.15. Contractantul rămâne răspunzător pentru orice încălcare a obligațiilor sale contractuale și după încetarea contractului, pentru perioada prevăzută în acest sens de legislația românească aplicabilă.

10.16. **Codul de conduită al contractantului**:

(1) Contractantul are obligația de a acționa în orice circumstanță cu obiectivitate și imparțialitate, ca un bun și loial consilier al achizitorului, în conformitate cu regulile etice și deontologice ale profesiei sale, precum și cu discreția necesară. În special, contractantul se va abține de la a face orice declarații publice în legătură cu contractul sau serviciile prestate în cadrul acestuia fără aprobarea prealabilă în acest sens, în scris, a achizitorului, precum și de la a se angaja în orice activitate care vine în conflict cu obligațiile asumate față de achizitor prin acest contract. Contractantul nu are dreptul de a angaja achizitorul în orice fel fără acordul scris al acestuia, obținut în prealabil, și va face acest lucru cunoscut terților ori de câte ori este cazul.

(2) Contractantul se obligă să respecte și să se conformeze tuturor prevederilor legislației românești relevante în vigoare și, garantează că personalul propriu și dependenții acestora respectă și se conformează acestor prevederi legale. De asemenea, contractantul va respecta standardele esențiale de muncă, convențiile cu privire la libertatea de asociere și negocieri colective, eliminarea muncii forțate și a discriminării la locul de muncă și abolirea muncii copiilor.

(3) Pe întreaga durată a contractului, contractantul și personalul acestuia vor respecta drepturile omului și libertățile cetățenești, și se angajează să nu aducă atingere în nici un fel practicilor politice, culturale și religioase din România.

(4) În cazul în care contractantul și/sau oricare dintre subcontractorii, personalul, agenții sau dependenții săi, va primi sau accepta să primească, și/sau va oferi sau va accepta să dea sau să procure vreunei persoane orice cadou, gratuitate, comision sau mită ca stimulent sau recompensă pentru a face sau a nu face orice act, și/sau pentru a favoriza sau defavoriza orice persoană în legătură cu acest contract sau orice alt contract cu achizitorul, acesta din urmă are dreptul de a rezilia contractul cu solicitarea de daune-interese, fără ca prin aceasta însă să se aduc vreun prejudiciu oricăror drepturi câștigate de contractant în baza acestui contract.

(5) Plățile efectuate de către achizitor către contractant în baza acestui contract reprezintă singurul venit sau beneficiu pe care contractantul are dreptul să îl obțină în legătură cu acest contract. Nici contractantul nici personalul acestuia nu va accepta orice comision, reducere, alocație, plată indirectă sau orice alt venit/beneficiu în legătură cu rezultatul îndeplinirii obligațiilor prevăzute în acest contract.

(6) Executarea acestui contract nu trebuie să dea naștere unor cheltuieli comerciale neobișnuite. Dacă astfel de cheltuieli apar, contractul va fi reziliat de drept. Achizitorul are dreptul de a efectua orice verificări documentare și la fața locului pe care le consideră necesare în scopul analizării existenței unor cheltuieli comerciale neobișnuite.

(7) Contractantul va trata toate documentele și informațiile primite în legătură cu contractul ca având caracter confidențial și - cu excepția cazurilor în care acest lucru este necesar pentru buna derulare a contractului și atingerea obiectivelor acestuia - nu va publica sau dezvălui orice aspecte ale prezentului contract și nu va divulga orice informație obținută de la achizitor fără acordul prealabil, în scris, al acestuia. De asemenea, nu va utiliza aceste informații și nu va face referiri la acestea în prestarea unor servicii pentru alții. În cazul în care există divergențe de opinie între contractant și achizitor cu privire la necesitatea publicării/dezvăluirii anumitor informații în scopul derulării contractului, decizia achizitorului în aceste situații este finală și neapelabilă.

(8) Contractantul, personalul, subcontractorii sau agenții acestuia se obligă să mențină secretul profesional pe întreaga durată a acestui contract și după încetarea acestuia. In acest sens, afară de cazul în care achizitorul consimte în scris la aceasta, atât contractantul, cât și personalul, subcontractorii sau agenții acestuia nu vor comunica oricărei terțe părți nici o informație confidențială obținută sau descoperită pe durata contractului și nu vor face publice nici o informație sau recomandare formulată în executarea contractului sau ca rezultat al prestării serviciilor. Deasemenea, contractantul se obligă să nu utilizeze informațiile furnizate lui sau obținute pe parcursul derulării contractului și/sau rezultatele studiilor, testelor și cercetărilor desfășurate pe parcursul și în scopul executării acestui contract într-un mod care aduce sau este de natură a cauza prejudicii achizitorului.

10.17. **Conflictul de interese**

(l).Părțile vor lua toate măsurile necesare pentru a preveni ori stopa orice situație care ar putea compromite executarea obiectivă și imparțială a contractului de servicii. Conflictele de interese pot apărea în mod special ca rezultat al intereselor economice, afinităților politice ori de naționalitate, legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării Contractului de servicii trebuie notificat în scris, în termen de 3 zile de la apariția acestuia.

(2). Achizitorul își rezervă dreptul de a verifica dacă măsurile luate sunt corespunzătoare și poate solicita măsuri suplimentare dacă este necesar. Contractantul se va asigura că personalul său, salariat sau contractat de el, inclusiv conducerea și salariații din teritoriu, nu se află într-o situație care ar putea genera un conflict de interese. Contractantul va înlocui în maxim 5 zile și fără vreo compensație din partea achizitorului, orice membru al personalului său salariat ori contractat, inclusiv conducerea ori salariații din teritoriu, care se regăsește într-o astfel de situație.

(3).Contractantul trebuie sa evite orice contact care ar putea sa-i compromită independența ori pe cea a personalului său, salariat sau contractat, inclusiv conducerea și salariații din teritoriu. In cazul în care contractantul nu-și menține independența, Achizitorul, fără afectarea dreptului acestuia de a obține repararea prejudiciului ce i-a fost cauzat ca urmare a situației de conflict de interese, va putea decide încetarea de plin drept și cu efect imediat a contractulului de servicii, fără a fi necesar nic-un preaviz, notificare sau îndeplinire a vreunei alte condiții și fără să fie necesară intervenția instanței judecătorești sau arbitrale.

10.18. **Instrucțiuni și schițe**

Contractantul se va asigura că specificațiile, desenele și toate documentele care au legătură cu achiziția sunt pregătite pe baza unor criterii imparțiale în vederea promovării competitivității între ofertanți, în conformitate cu prevederile legislației achizițiilor publice.

10.19. **Despăgubiri**

(l) Contractantul va despăgubi, proteja și apăra pe cheltuiala sa achizitorul, pe agenții și salariații acestuia, pentru și împotriva tuturor acțiunilor în justitie, revendicărilor, pierderilor și pagubelor rezultate din orice acțiune ori omisiune a contractantului și/sau a subcontractanților săi, personalului salariat ori contractat de acesta, inclusiv conducerea, în executarea Serviciilor, inclusiv împotriva oricărei încălcări a prevederilor legale sau a drepturilor terților, privind brevetele, mărcile comerciale ori alte forme de proprietate intelectuală precum dreptul de auto.

(2) Contractantul se obligă să plătească daune-interese, cheltuieli, taxe și cheltuieli de orice natură, aferente, în situația neexecutării sau executării necorespunzătoare a obligațiilor din prezentul Contract, cu excepția situației în care o astfel de încălcare rezultă din respectarea caietului de sarcini întocmit de către achizitor.

(3) Pe cheltuiala sa, contractantul va despăgubi, proteja și apăra achizitorul, agenții și salariații acestuia, pentru și împotriva tuturor acțiunilor în justiție, reclamațiilor, pierderilor și pagubelor rezultate din executarea contractului de servicii de către contractant, în condițiile în care:

1. Contractantul este notificat de către Achizitor despre asemenea acțiuni, revendicări, pierderi sau pagube, după ce achizitorul a luat cunoștință despre acestea;
2. plafonul maxim al răspunderii contractantului va fi limitat la o sumă egală cu prețul contractului, iar acest plafon maxim nu se va aplica pentru pierderi ori pagube cauzate terților de către Contractant ori ca urmare a abaterilor săvârșite de contractant;
3. Răspunderea contractantului se va limita la acțiuni, plângeri, pierderi ori pagube produse în mod direct ca urmare a neexecutării obligațiilor în baza contractului de servicii și nu va include răspunderea ca urmare a unor fapte imprevizibile, consecințe indirecte ale unei asemenea neexecutări.

(4). Cu toate acestea, limitarea responsabilității conform paragrafului 3, nu se va aplica în cazuri de culpă gravă sau neîndeplinirea intenționată a obligațiilor;

(5). Contractantul nu va răspunde pentru orice acțiuni, plângeri, pierderi și pagube ocazionate de:

1. omisiunea achizitorului de a lua act de orice recomandare sau neluarea în considerare a oricărui act, decizie sau recomandare din partea contractantului;
2. solicitarea achizitorului de a implementa o decizie ori recomandare cu care contractantul nu este de acord sau cu privire la care își exprimă serioase rezerve;
3. executarea necorespunzătoare a instrucțiunilor contractantului de către agenți, salariați ori consultanți independenți ai achizitorului, cu condiția ca o asemenea executare necorespunzătoare să nu fie rezultatul indicațiilor exprese ale Achizitorului, caz în care prevederile subparagrafului a) se vor aplica.

(6) Contractantul este obligat să repare pecuniar prejudiciul constatat autorității contractante prin neexecutarea, executarea necorespunzătoare și cu întârziere a prestațiilor la care este îndatorat prin contractul de prestări servicii, prejudiciul sesizat reprezentând echivalentul valorii totale a fondurilor atrase pentru realizarea proiectului.

10.20. **Drepturi de proprietate intelectuală**

(1) Orice rezultate sau drepturi legate de acestea, inclusiv drepturile patrimoniale de autor și/sau orice alte drepturi de proprietate intelectuală și/sau industrială, obținute în executarea sau ca urmare a executării acestui contract vor fi cedate achizitorului și vor deveni proprietatea achizitorului, care le poate utiliza, publica sau transfera după cum consideră necesar, fără nici un fel de limitare geografică sau de altă natură.

(2) Toate rapoartele și documentele precum hărți, diagrame, desene, specificații, planuri, statistici, calcule, baze de date, software și înregistrări suport sau orice materiale achiziționate, compilate sau pregătite de către contractant în executarea acestui contract vor fi proprietatea achizitorului. Contractantul se obligă să livreze aceste documente, în original, achizitorului după finalizarea contractului și să nu le utilizeze pentru alte scopuri decât cele prevăzute în acest contract, cu excepția cazului în care achizitorul îl autorizează în scris în acest sens.

(3) Contractantul nu va avea, direct sau indirect, beneficiul nici unei redevențe, gratuități sau comision în legătură cu orice articol sau proces, aflat sub protecția drepturilor de autor și/sau oricărui alt drept de proprietate intelectuală și/sau industrială, utilizat în cadrul sau pentru scopurile acestui contract.

10.21. **Înlocuirea personalului**

(l). Contractantul nu va efectua schimbări ale personalului aprobat fără acordul scris prealabil al achizitorului. Contractantul trebuie să propună din proprie inițiativă înlocuirea în următoarele situații:

1. în cazul decesului, în cazul îmbolnăvirii sau în cazul accidentării unui membru al personalului;
2. dacă se impune înlocuirea unui membru al personalului pentru orice alt motiv care nu este sub controlul contractantului (ex. demisia, etc.).

(2) Pe parcursul derulării executării, pe baza unei cereri scrise motivate și justificate, achizitorul poate solicita înlocuirea dacă consideră că un membru al personalului este ineficient sau nu își îndeplinește sarcinile din contractul de servicii.

3. Cheltuielile suplimentare generate de înlocuirea personalului incumbă contractantului. În cazul în care expertul nu este înlocuit imediat și funcțiile acestuia urmează să fie preluate după o anumită perioadă de timp de către noul expert, achizitorul poate solicita contractantului să desemneze un expert temporar pentru contract, până la sosirea noului expert, sau să ia alte măsuri pentru a compensa absența temporară a expertului absent. Indiferent de situație, achizitorul nu va efectua nicio plată pentru perioada absenței expertului sau a absenței înlocuitorului acestuia.

***11. Obligațiile achizitorului***

11.1. Achizitorul se obligă să plătească preţul convenit în prezentul contract pentru serviciile prestate.

11.2. Achizitorul are obligația de a pune la dispoziție contractantului orice facilități și/sau informații pe care le consideră necesare pentru îndeplinirea contractului, până la încheierea prezentului contract.

11.3. Achizitorul se obligă să recepționeze serviciile prestate în termenul convenit.

***12. Sancțiuni pentru neîndeplinirea culpabilă a obligațiilor***

12.1. În cazul în care, din vina sa exclusivă, contractantul, nu reușește să își îndeplinească total sau parțial obligațiile asumate prin contract are obligația de a plăti, cu titlu de penalități, o sumă echivalentă cu o cotă procentuală din prețul serviciilor neefectuate, valoarea obligațiilor neîndeplinite la termenul/termenele intermediare obligatorii, respectiv la termenul stabilit ca dată limită de finalizare a prestării serviciilor, prevăzute în programul de execuție al contractului de 0,15%, pentru fiecare zi de întârziere.

12.2. În cazul în care achizitorul nu onorează facturile în termen de 30 de zile de la expirarea perioadei convenite, acesta are obligația de a plăti, ca penalități, o suma echivalentă cu o cotă procentuală din plata neefectuată de 0,15% pentru fiecare zi de întârziere.

12.3. Penalitățile datorate curg de drept de la data scadenței obligațiilor asumate conform prezentului contract, până la îndeplinirea obligațiilor.

12.4. Pentru prejudiciul provocat prin neexecutarea sau executarea necorespunzătoare a obligațiilor asumate, care depășește valoarea maxima a penalităților percepute, în completare, părțile datorează daune – interese în condițiile dreptului comun.

***13. Garanția de bună execuție a contractului***

13.1. (1) Contractantul are obligația de a constitui garanția de bună execuție a contractului în cuantum **10%**, din valoarea fără TVA a contractului.

(2) Garanția de bună execuție a contractului se constituie de către contractant în scopul asigurării achizitorului de îndeplinirea cantitativă, calitativă și în perioada convenită a contractului de achiziție publică.

(4) Garanția de bună execuție se constituie în termen de 5 zile lucrătoare de la data semnării contractului de achiziție publică. Acest termen poate fi prelungit la solicitarea justificată a contractantului, fără a depăși 15 zile de la data semnării contractului de achiziție publică.

13.2. (1) Garanția de bună execuție irevocabilă și necondiționată se constituie prin:

1. virament bancar;
2. instrumente de garantare emise în condițiile legii astfel:
   1. scrisori de garanție emise de instituții de credit bancare din România sau din alt stat;
   2. scrisori de garanție emise de instituții financiare nebancare din România sau din alt stat;
   3. asigurări de garanții emise:

* fie de societăți de asigurare care dețin autorizații de funcționare emise în România sau într-un alt stat membru al Uniunii Europene și/sau care sunt înscrise în registrele publicate pe site-ul Autorității de Supraveghere Financiară, după caz;
* fie de societăți de asigurare din state terțe prin sucursale autorizate în România de către Autoritatea de Supraveghere Financiară;

1. depunerea la casierie a unor sume în numerar dacă valoarea este mai mică de 5.000 lei;
2. rețineri succesive din sumele datorate pentru facturi parțiale;
3. combinarea a două sau mai multe dintre modalitățile de constituire prevăzute la lit. a)-c).

(2) Garanția constituită conform prevederilor alin. (1) devine anexă la contract, iar prevederile art. 36 alin. (3) și (5) din HG nr.395/2016 se aplică în mod corespunzător.

(3) Dacă părțile convin, garanția de bună execuție se poate constitui și prin rețineri succesive din sumele datorate pentru facturi parțiale. În acest caz, contractantul are obligația de a deschide un cont la dispoziția achizitorului, la **unitatea Trezoreriei Statului** din cadrul organului fiscal competent în administrarea acestuia. Suma inițială care se depune de către contractant în contul de disponibil astfel deschis va fi de 1% din prețul contractului de achiziție publică, fără TVA. Pe parcursul îndeplinirii contractului de achiziție publică, achizitorul urmează să alimenteze contul de disponibil prin rețineri succesive din sumele datorate și cuvenite contractantului până la concurența sumei stabilite drept garanție de bună execuție în contractul de achiziție publică și va înștiința contractantul despre vărsământul efectuat, precum și despre destinația lui. Din acest cont de disponibil deschis la Trezoreria Statului pe numele contractantului pot fi dispuse plăți atât de către contractant, cu avizul scris al achizitorului care se prezintă unității Trezoreriei Statului, cât și de unitatea Trezoreriei Statului la solicitarea scrisă a achizitorului în favoarea căreia este constituită garanția de bună execuție. Contul de disponibil astfel deschis este purtător de dobândă în favoarea contractantului.

13.3. (1) Achizitorul are dreptul de a emite pretenții asupra garanției de bună execuție, oricând pe parcursul îndeplinirii contractului, în limita prejudiciului creat, în cazul în care contractantul nu își îndeplinește obligațiile asumate prin contract. Anterior emiterii unei pretenții asupra garanției de bună execuție, achizitorul are obligația de a notifica pretenția contractantului, cât și emitentului instrumentului de garantare, precizând obligațiile care nu au fost respectate, precum și modul de calcul al prejudiciului.

(2) În situația executării garanției de bună execuție, parțial sau total, contractantul are obligația de a reîntregii garanția în cauză raportat la restul rămas de executat.

13.4. Achizitorul are obligația de a elibera/restitui garanția de bună execuție în termen de 14 zile de la data predării și însușirii/aprobării documentației tehnico-economice respective sau de la data finalizării tuturor obligațiilor contractului de servicii, dacă nu a ridicat până la acea dată pretenții asupra ei.

***14.******Începerea și prestarea serviciilor***

14.1. Contractantul are obligația de a începe prestarea serviciilor la data semnării contractului și emiterii ordinului de începere.

***15****.* ***Încetarea și******rezilierea contractului***

15.1. Prezentul contract va înceta de drept:

* după îndeplinirea tuturor activităților prevăzute în contract și în caietul de sarcini;
* la apariția unor circumstanțe care nu au putut fi prevăzute la data încheierii acestuia și care conduc la modificarea clauzelor contractuale în asemenea măsură încât îndeplinirea contractului ar fi contrară achizitorului și interesului public; acest fapt va fi notificat contractantului în termen de 10 zile de la momentul apariției unor astfel de circumstanțe sau de la momentul în care achizitorul a avut cunoștință despre apariția unor astfel de circumstanțe.

15.2. Nerespectarea obligațiilor asumate prin prezentul contract de către una dintre părți dă dreptul părții lezate de a cere rezilierea contractului de prestări servicii și de a pretinde plata de daune-interese.

15.3. (1) Achizitorul poate rezilia contractul cu efecte depline (de jure) după acordarea unui preaviz de 10 zile contractantului, fără necesitatea unei alte formalități și fără intervenția vreunei autorități sau instanțe de judecată, în oricare dintre situațiile următoare, dar nelimitându-se la acestea:

1. contractantul nu execută contractul în conformitate cu obligațiile asumate;
2. contractantul refuză sau omite să aducă la îndeplinire dispozițiile emise de către achizitor sau de către reprezentantul său autorizat;
3. contractantul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;
4. contractantul se află în culpă profesională gravă ce poate fi dovedită prin orice mijloc de probă pe care achizitorul îl poate justifica;
5. împotriva contractantului a fost pronunțată o hotărâre având autoritate de lucru judecat cu privire la fraudă, corupție, implicarea într-o organizație criminală sau orice altă activitate ilegală în dauna intereselor financiare ale CE (Comisia Europeană);
6. are loc orice modificare organizațională care implică o schimbare cu privire la personalitatea juridică, natura sau controlul contractantului, cu excepția situației în care asemenea modificări sunt înregistrate într-un act adițional la prezentul contract;
7. apariția oricărei alte incapacități legale care să împiedice executarea contractului;
8. contractantul dă sau se oferă să dea (direct sau indirect) unei persoane orice fel de mită, dar, favor, comision sau alte lucruri de valoare ca stimulent sau recompensă pentru:

* a acționa sau a înceta să acționeze în legătură cu contractul, sau
* a favoriza sau nu, a defavoriza sau nu, oricare persoană care are legătură cu contractul,
* sau dacă oricare din membrii personalului contractantului, agenți sau subcontractanți dau sau se oferă să dea (direct sau indirect), unei persoane, stimulente sau recompense, în modul descris în acest paragraf.

(2) Achizitorul poate rezilia contractul, în cazul în care contractantul face obiectul unei proceduri de insolvență, dizolvare, administrare judiciară sau sub controlul altei autorități, în condițiile legilor speciale.

15.4. În cazul prevăzut la clauza 15.3 contractantul are dreptul de a pretinde numai plata corespunzătoare pentru partea din contract îndeplinită până la data rezilierii unilaterale a contractului, pierzând garanția de bună execuție. Achizitorul va reține și penalitățile acumulate ca urmare a depășirii termenelor de prestare prevăzute în prezentul contract.

***16. Subcontractanți – dacă e cazul***

**16.1**. Contractantul are obligația de a încheia contracte cu subcontractanții nominalizați în cadrul achiziției contractului, în aceleași condiții în care el a semnat contractul cu achizitorul.

**16.2.** (1) Contractantul are obligația de a prezenta toate contractele încheiate cu subcontractanții nominalizați în ofertă. Contractele prezentate trebuie să fie în concordanță cu oferta depusă.

(2) Lista subcontractanților, cu datele de recunoaștere ale acestora, cât și contractele încheiate cu aceștia se constituie în documente ale contractului.

**16.3**. (1) Contractantul este pe deplin răspunzător față de achizitor de modul în care îndeplinește contractul.

(2) Subcontractantul este pe deplin răspunzător față de contractant de modul în care își îndeplinește partea sa din contract.

(3) Contractantul are dreptul de a pretinde daune-interese subcontractanților desemnați, dacă aceștia nu își îndeplinesc partea lor din contract.

**16.4.** (1) Contractantul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului de achiziție publică, în condițiile art. 221 din Legea nr.98/2016.

(2) În situația prevăzută la alin. (1), Contractantul va transmite achizitorului informațiile cu privire la noii subcontractanți și va obține acordul scris al achizitorului privind eventualii noi subcontractanți implicați ulterior în executarea contractului.

(3) Atunci când înlocuirea sau introducerea unor noi subcontractanți are loc după atribuirea contractului, aceștia transmit certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părții lor de implicare în contractul care urmează să fie îndeplinit.

**16.5.** (1) Înlocuirea/implicarea subcontractanţilor de către contractant în perioada de implementare a contractului poate interveni în următoarele situaţii:

a) înlocuirea subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi,

b) declararea unor noi subcontractanţi ulterior semnării contractului de achiziţie publică în condiţiile în care lucrările/serviciile ce urmează a fi subcontractate au fost prevăzute în ofertă fără a se indica iniţial opţiunea subcontractării acestora,

c) renunţarea/retragerea subcontractanţilor din contractul de achiziţie publică.

(2) În cazul în care contractantul înlocuiește/implică subcontractanții în perioada de implementare a contractului, achizitorul are obligația de a solicita prezentarea contractelor încheiate între contractant și subcontractanții declarați ulterior, care să conțină obligatoriu, cel puțin următoarele elemente:

- activitățile ce urmează a fi subcontractate;

- numele, datele de contact, reprezentanții legali ai noilor subcontractanți;

- valoarea aferentă livrărilor noilor subcontractanți.

(3) Noii subcontractanți au obligația de a prezenta o declarație pe propria răspundere prin care își asumă respectarea prevederilor caietului de sarcini și a propunerii tehnice depuse de către contractant la ofertă, aferentă activității supuse subcontractării.

(4) Contractele și declarațiile vor fi prezentate cu cel puțin 15 zile înainte de momentul începerii prestării serviciilor de către noii subcontractanți.

(5) Noii subcontractanți au obligația de a transmite certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părților de implicare în contractul de achiziție publică.

(6) Înlocuirea/implicarea subcontractanților de către contractant în perioada de implementare a contractului se realizează cu acordul scris al achizitorului.

**16.6** (1) În situația prevăzută la art. 16.5 alin. (1) lit. a), valoarea aferentă activităților subcontractate va fi cel mult egală cu valoarea declarată în cadrul ofertei ca fiind subcontractată, la care se poate adăuga numai ajustarea prețurilor existente în contract.

(2) În situația prevăzută la art. 16.5 alin. (1) lit. a), obiectul noului contract de subcontractare nu trebuie să modifice obiectul contractului de subcontractare anterior.

(3) Obiectul și valoarea noului contract de subcontractare nu vor conține produsele livrate de către subcontractantul inițial și nici valoarea aferentă acestora.

**16.7.** În situația prevăzută la art.16.5 alin. (1), lit. b), contractantul are dreptul de a implica noi subcontractanți pe durata executării contractului, cu condiția ca nominalizarea acestora să nu reprezinte o modificare substanțială a contractului de achiziție publică în condițiile art. 221 din Legea nr.98/2016.

**16.8.** Situația prevăzută la art. 16.5 alin. (1), lit. b) nu reprezintă o modificare substanțială așa cum este aceasta definită la art. 221 din Lege, dacă se îndeplinesc următoarele condiții cumulative:

* introducerea unui nou subcontractant nu are impact asupra îndeplinirii criteriilor de calificare/selecție sau în privința aplicării criteriului de atribuire raportat la momentul evaluării ofertelor;
* introducerea unui nou subcontractant nu modifică prețul contractului dintre achizitor și contractant;
* introducerea unui nou subcontractant este strict necesară pentru îndeplinirea contractului de achiziție publică;
* prin introducerea unui nou subcontractant nu este schimbat caracterul general al obiectului contractului de achiziție publică, fapt ce presupune că scopul contractului, precum și indicatorii principali ce caracterizează rezultatul respectivului contract rămân nemodificați.

**16.9.** În situația prevăzută la art. 16.5 alin. (1), lit. c), în cazul în care un contract de subcontractare este denunțat unilateral/reziliat de către una din părți, contractantul are obligația de a prelua partea/părțile din contract aferente activității subcontractate sau de a înlocui acest subcontractant cu un nou subcontractant în condițiile art. 16.5 alin.(1), lit. a).

**16.10.** (1) Achizitorul poate efectua plăți corespunzătoare părții/părților din contract îndeplinite de către subcontractanții propuși în ofertă, dacă aceștia solicită, pentru prestarea contractantului potrivit contractului dintre contractant și subcontractant în conformitate cu dispozițiile legale aplicabile, atunci când natura contractului permite acest lucru și dacă subcontractanții propuși și-au exprimat opțiunea în acest sens.

(2) În sensul alin. (1), subcontractorii își vor exprima la momentul încheierii contractului de achiziție publică sau la momentul introducerii acestora în contractul de achiziție publică, după caz, opțiunea de a fi plătiți direct de către achizitor. Achizitorul efectuează plățile directe către subcontractanții agreați doar atunci când prestația acestora este confirmată prin documente agreate de toate părțile, respectiv achizitor, contractant și subcontractant sau de achizitor și subcontractant atunci când, în mod nejustificat, contractantul blochează confirmarea executării obligațiilor asumate de subcontractant.

(3) Atunci când un subcontractant își exprimă opțiunea de a fi plătit direct, achizitorul are obligația de a stabili în cadrul contractului de achiziție publică clauze contractuale obligatorii ce prevăd transferul de drept al obligațiilor de plată către subcontractant/subcontractanți pentru partea/părțile din contract aferentă/aferente acestuia/acestora, în momentul în care a fost confirmată îndeplinirea obligațiilor asumate prin contractul de subcontractare, în conformitate cu prevederile alin. (2).

**16.11.** În situația în care pe parcursul derulării contractului, contractantul va subcontracta unor operatori economici nedeclarați ca subcontractanți în ofertă, subcontractarea fără acordul achizitorului va fi considerată o încălcare a prezentului contract, iar contractul se reziliază de plin drept, fără notificare prealabilă, fără efectuarea vreunei alte formalități și fără intervenția instanței de judecată și se vor aplica penalități de 50% din valoarea serviciilor contractate.

***17. Ajustarea prețului contractului***

17.1. Pentru serviciile contractate ce urmează a fi prestate, prețul este cel declarat în oferta financiară, care face parte integrantă din contract.

17.2. Prețul este ferm în lei și nemodificabil pe toată perioada de derulare a contractului.

***18. Modificarea contractului***

18.1. (1) Contractul poate fi modificat fără organizarea unei noi proceduri de atribuire, atunci când modificările, indiferent de valoarea lor, nu sunt substanțiale, în condițiile art. 221 din Legea nr. 98/2016.

(2) Orice modificare a prezentului contract se face numai în scris, cu acordul părților, prin act adițional, cu respectarea dispozițiilor înscrise în art. 221 din Legea nr. 98/2016.

(3) Partea care solicită modificări contractuale are obligația de a notifica cealaltă parte, în scris, în termen de maxim 5 zile de la data la care a intervenit situația care conduce la modificarea contractului.

18.2 Pentru calcularea prețului aferent modificărilor nesubstanțiale se va/vor utiliza prețul/prețurile unitare din cadrul propunerii financiare inițiale.

18.3. Achizitorul poate modifica contractul în sensul renunțării parțiale la prestarea serviciilor, cu condiția notificării contractantului cu *minim 15 zile* înainte de data renunțării.

18.4. Părțile au dreptul, pe durata îndeplinirii contractului, de a conveni modificarea clauzelor contractului, prin act adițional, în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.

18.5. Părțile au dreptul, pe durata îndeplinirii contractului, de a conveni, prin act adițional, adaptarea acelor clauze afectate de modificări ale legii.

18.6. (1) Orice modificare a contractului de achiziție publică în cursul perioadei sale de valabilitate altfel decât în cazurile și condițiile prevăzute la punctul 18.1 se realizează prin organizarea unei noi proceduri de atribuire, în conformitate cu dispozițiile prezentei legi.

(2) În situația nerespectării dispozițiilor alin. (1), achizitorul are dreptul de a denunța unilateral contractul de achiziție publică inițial.

(3) Achizitorul introduce dreptul de denunțare unilaterală prevăzut la alin. (2) în condițiile contractuale cuprinse în documentația de atribuire.

***19. Cesiunea de creanțe***

19.1 Contractantul poate cesiona creanța născută din contract în favoarea subcontractantului/ subcontractanților legată de partea/părțile din contract care sunt îndeplinite de către aceștia.

19.2. În vederea determinării valorii creanței, ofertantul are obligația de a cuprinde în oferta sa denumirea subcontractanților și datele de contact ale acestora, partea/părțile din contract care urmează a fi îndeplinite de către aceștia, valoarea la care se ridică partea/părțile respective, precum și acordul subcontractanților cu privire la aceste aspecte.

19.3. Obligațiile născute din contract rămân în sarcina părților, astfel cum au fost stipulate și asumate inițial.

***20. Forța majoră***

20.1. Forța majoră este constatată de o autoritate competentă.

20.2. Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

20.3. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

20.4. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

20.5. Partea contractantă care invocă forța majoră are obligația de a notifica celeilalte părți încetarea cauzei acesteia în maximum 15 zile de la încetare.

20.6. Dacă forța majoră acționează sau se estimează că va acționa o perioada mai mare de 6 luni, fiecare parte va avea dreptul să notifice celeilalte părți încetarea de drept a prezentului contract, fără ca vreuna din părți să poată pretinde celeilalte daune-interese.

***21. Soluționarea litigiilor***

21.1. Achizitorul și contractantul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

21.2. Dacă, după 15 zile de la începerea acestor tratative, achizitorul și contractantul nu reușesc să rezolve în mod amiabil o divergență contractuală, se vor adresa instanțelor judecătorești competente.

***22. Caracterul public al contractului***

22.1.(1) Dosarul achiziției publice are caracter de document public.

(2) Accesul la aceste informații poate fi restricționat în cazul în care acestea sunt clasificate prin acordul părților sau protejate de un drept de proprietate intelectuală, potrivit legii.

(3) În cazul în care s-a precizat confidențialitatea anumitor clauze, o parte contractoare nu are dreptul de a face cunoscută respectiva prevedere fără acordul scris al celeilalte părți, cu două excepții:

* informația era cunoscută părții contractante înainte ca ea sa fi fost primită de la cealaltă parte contractantă;
* partea contractantă a fost obligată în mod legal să dezvăluie informația.

***23. Prelucrarea datelor cu caracter personal***

23.1 Părțile trebuie să respecte normele și obligațiile impuse de dispozițiile în vigoare, privind protecția datelor cu caracter personal.

23.2 Datele cu caracter personal, așa cum sunt clasificate în Regulamentul (UE) 679/2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.

23.3 Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

23.4 Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPCDCP), conform obligațiilor ce decurg din prevederile Regulamentului (UE) 679/2016.

23.5 Părțile pot utiliza datele personale ale semnatarilor în limita contractului subsecvent pe care îl au încheiat, acesta fiind baza legală a prelucrării, orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. De asemenea perioada de stocare a datelor personale prelucrate în contract este limitată de perioada corespondentă realizării obiectului principal al contractului subsecvent.

23.6 Datele cu caracter personal schimbate între părți nu pot deveni accesibile sau comunicate unor terțe părți neautorizate sau puse la dispoziție spre utilizare într-un alt mod.

***24. Limbă care guvernează contractul***

Limba care guvernează contractul este limba română.

***25. Comunicări***

25.1. (1) Orice comunicare între părți, referitoare la îndeplinirea prezentului contract, trebuie să fie transmisă în scris la sediile părților contractante indicate în art. 1 al prezentului contract.

(2) Orice document scris trebuie înregistrat atât în momentul transmiterii cât și în momentul primirii de către fiecare parte contractantă.

25.2. Comunicările între părți se pot face și prin fax sau e-mail cu condiția confirmării în scris a primirii comunicării.

**26. Legea aplicabilă contractului**

26.1. Contractul va fi interpretat conform legilor din România.

Părțile au înțeles să încheie prezentul contract în 3 (trei) exemplare, 2 pentru achizitor și unul pentru contractant.

|  |  |
| --- | --- |
| **Achizitor,**  **Municipiul Slatina** | **Contractant,** |